===== Panterspring til Agadir =====
{{uddybende|Agadirkrisen}}
En stor del af den netop opnåede troværdighed mistede Tyskland i forbindelse med den [[Agadirkrisen|Anden Marokkokrise]] i 1911, som bevidst blev udløst af Tyskland. Årsagen var Frankrigs militære fordringer, som var i modstrid med de internationale aftaler. Under ledelse af den nye udenrigsminister [[Alfred von Kiderlen-Waechter]] slog Tyskland ind på en hård kurs.<ref>[http://germanhistorydocs.ghi-dc.org/sub_document.cfm?document_id=780 Alfred von Kiderlen-Waechter om sine udenrigspolitiske mål (1911)] (på ''germanhistorydocs'').</ref>
I denne forbindelse spille verdenspolitiske ambitioner igen en rolle. Tyskland var kun tilsyneladende interesseret i [[Marokko]]s uafhængighed. Det egentlige mål var få Frankrig til at afstå områder i [[Fransk Ækvatorialafrika]] til gengæld for en tysk anerkendelse af fransk herredømme over Marokko. Demonstrativt blev kanonbåden SMS ''Panther'' sendt til Marokko – en hændelse, som i samtidens aviser blev kaldt panterspringet til [[Agadir]]. Da Frankrig ikke lod sig påvirke herved og da [[Storbritannien]] stillede sig på Frankrigs side, så en europæisk krig truede med at bryde ud, måtte Tyskland til sidst give efter. I [[Marokko-Congo-aftalen]] accepterede Tyskland fransk herredømme i Marokko og fik dele af [[Fransk Ækvatorialafrika]] som kompensation, og de blev indlemmet i den tyske koloni [[Cameroun|Kamerun]]. Kamerun fik herved en smal adgangsvej til [[Congofloden]].<ref>Ullmann: ''Kaiserreich'', S. 214 f.</ref>
I sidste ende var den Anden Marokkokrise et diplomatisk nederlag for Tyskland.
Det beslutsomme kanonbåds-diplomati havde ikke været en succes. Frankrig fik tildelt det i forhold til de centralafrikanske områder langt mere værdifulde Marokko. På den internationale konference var de tyske krav blevet mødt med almindelig afvisning og fik kun støtte fra [[Østrig-Ungarn]], hvorved Tysklands stigende isolation blev tydelig.
Filosofi Historie Kultur Tidligere_riger,_stater,_protektorater,_kolonier_og_lande Foreninger Organisationer